**ROMÂNIA**

**JUDEŢUL SATU MARE**

**CONSILIUL JUDEŢEAN**

**Nr.\_\_\_\_\_\_\_\_\_\_\_\_\_\_\_\_\_\_\_ 2023**

**PROIECT DE HOTĂRÂRE**

**privind aprobarea finalizării proiectului „SILVER Mitigating the negative effects of hail in Satu Mare county”, cod proiect ROHU102 și a cheltuielilor estimate în vederea asigurării funcționalității acestuia**

Consiliul Județean Satu Mare

având în vedere Referatul de aprobare nr. \_\_\_\_\_\_\_\_\_\_\_\_\_\_\_\_\_\_\_ al președintelui Consiliului Județean Satu Mare, anexat prezentului proiect de hotărâre,

luând în considerare prevederile *Hotărârii Consiliului Judeţean Satu Mare nr. 5/2018, pentru modificarea Hotărârii Consiliului Județean Satu Mare nr. 115/2017 privind aprobarea proiectului „Silver - Mitigating the negative effects of hail in Satu Mare county”, a cheltuielilor legate de proiect și a parteneriatului aferent proiectului, cu completările şi modificările ulterioare*,

răspunzând la solicitarea formulată de către organismul intermediar al Programului INTERREG V-A România-Ungaria, înregistrată cu nr. 26245/29.11.2023, privind paşii necesari finalizării proiectului,

ținând cont de prevederile OUG nr. 36/2023 *privind stabilirea cadrului general pentru închiderea programelor operaționale finanțate în perioada de programare 2014 – 2020,* cu modificările și completările ulterioare;

în baza prevederilor art. 173 alin (5) lit. i) și lit. p) din OUG. nr. 57/2019 privind Codul administrativ,

în temeiul prevederilor art. 196 alin. (1) lit. a) și ale art. 182 alin (4) cu trimitere la art. 139 alin 3 lit. a) din OUG. nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E:**

**Art. 1.** Se aprobă implementarea proiectului **„SILVER Mitigating the negative effects of hail in Satu Mare county”,** cod proiect ROHU102, până la data de 31.08.2024.

**Art. 2.** Se aprobă finanțarea din bugetul de venituri și cheltuieli al Judeţului Satu Mare a resurselor financiare necesare implementării optime a proiectului în scopul realizării integrale a acestuia, a atingerii indicatorilor, rezultatelor și obiectivelor propuse, și asigurării funcționalității proiectului inclusiv pentru perioada de după 31 decembrie 2023.

**Art. 3.** Cu ducerea la îndeplinire a prezentei se încredințează Direcția dezvoltare regională și Direcția economică din cadrul aparatului de specialitate al Consiliului Județean Satu Mare.

**Art. 4.** Prezenta hotărâre se comunică Direcției dezvoltare regională și Direcției economică din cadrul aparatului de specialitate al Consiliului Județean Satu Mare.

**Satu Mare, \_\_\_\_\_\_\_\_\_\_\_\_2023**

 **INIŢIATOR,**

 **PREŞEDINTEAVIZEAZĂ:**

 **Pataki Csaba SECRETAR GENERAL AL JUDEŢULUI,**

 **Crasnai Mihaela Elena Ana**

Red./Tehn. L.L.R./Exemplare 5

**ROMÂNIA**

**JUDEŢUL SATU MARE**

**CONSILIUL JUDEŢEAN**

**PREŞEDINTE**

**Nr.\_\_\_\_\_\_\_\_\_\_\_\_\_\_\_\_\_\_\_ 2023**

**REFERAT DE APROBARE**

**privind aprobarea finalizării proiectului „SILVER Mitigating the negative effects of hail in Satu Mare county”, cod proiect ROHU102 și a cheltuielilor estimate în vederea asigurării funcționalității acestuia**

Programul INTERREG V-A România-Ungaria finanţează intervenții transfrontaliere, în vederea exploatării potențialelor și abordării provocărilor comune în județele aflate la granița dintre România și Ungaria.

Proiectul intitulat SILVER propune dezvoltări în domeniul combaterii unui fenomen de risc major, cel al căderilor de grindină, prin realizarea unei reţele judeţene de atenuare a efectelor grindinei. Staţiile automate de generatoare terestre, precum şi modulul informatic de operare a generatoarelor, elementele de bază din care se compune reţeaua judeţeană de atenuare a efectelor grindinei au fost realizate conform contractului nr. 522/2021.

Cadrul legal al desfăşurării activităților de intervenții active în atmosferă, precum şi structura și managementul entităţilor abilitate pentru aceste intervenţii active în atmosferă, în special Sistemului Național Antigrindină și de Creștere a Precipitațiilor (SNACP), sunt reglementate prin:

- Legea nr. 173 din 2008, privind intervenţiile active în atmosferă,

- Hotărârea de Guvern nr. 601 din 2009, privind aprobarea Regulamentului de organizare şi funcţionare al Administraţiei Sistemului naţional antigrindină şi de creştere a precipitaţiilor, a Structurii organizatorice a Administraţiei Sistemului naţional antigrindină şi de creştere a precipitaţiilor şi a unităţilor din subordine, precum şi a Normelor metodologice de aplicare a Legii nr. 173/2008 privind intervenţiile active în atmosferă.

Conform prevederilor actelor normative citate, reţeaua judeţeană realizată prin proiectul Silver va putea fi operată numai în urma integrării sale în SNACP, iar integrarea unor astfel de reţele se face ca „grupuri de combatere independente”. Conform prevederilor art. 5 din Anexa nr. 2 la H.G. nr. 601 din 2009 „Grupurile de combatere independente ... intră în structura Centrelor zonale de coordonare şi sunt coordonate tehnic şi operativ prin acestea.” Ca urmare activitatea prevăzută iniţial prin proiect de a asigura mentenanţa şi operarea reţelei judeţene de atenuare a efectelor grindinei se va putea asigura numai în urma formării Centrului zonal Satu Mare şi începerii funcţionării acestuia.

SNACP îşi dezvoltă activitatea în judeţul Satu Mare şi în anul 2024 îşi creează structurile organizatorice necesare preluării inclusiv a reţelei judeţene.

 Pentru toate aspectele mai sus arătate, se impune prelungirea perioadei de implementare a proiectului până la data de 31.08.2024, având în vedere dubla obligaţie a Judeţului Satu Mare de a asigura funcţionalitatea reţelei judeţene de atenuare a efectelor grindinei, asumată prin proiectul Silver, precum şi cea de a respecta legislaţia din domeniul intervenţiilor active în atmosferă şi a preda reţeaua către SNACP. Toate acestea în urma devenirii operaţionale a structurilor relevante ale SNACP în judeţul Satu Mare. Astfel, în scopul îndeplinirii integrale a obiectivelor și indicatorilor asumați prin proiect și în vederea asigurării funcționalității proiectului, termenul de finalizare a proiectului va fi 31.08.2024, cu respectarea prevederilor OUG 36/2023 privind stabilirea cadrului general pentru închiderea programelor operaționale finanțate în perioada de programare 2014-2020.

În temeiul prevederilor art. 182 alin. (2) din Ordonanța de urgență nr. 57/2019 privind Codul administrativ, modificările și completările ulterioare,

**INIŢIEZ:**

**adoptarea proiectului de hotărâre privind privind aprobarea finalizării proiectului „SILVER Mitigating the negative effects of hail in Satu Mare county”, cod proiect ROHU102 și a cheltuielilor estimate în vederea asigurării funcționalității acestuia**

**INIŢIATOR:**

**PREŞEDINTE,**

**Pataki Csaba**

Red./Tehn. J.Sz.I.T,./Exemplare 5

**ROMÂNIA**

**JUDEŢUL SATU MARE**

**CONSILIUL JUDEŢEAN**

**DIRECŢIA DEZVOLTARE REGIONALĂ**

**Nr.\_\_\_\_\_\_\_\_\_\_\_\_\_\_\_\_\_\_\_ 2023**

**RAPORT DE SPECIALITATE**

**privind aprobarea finalizării proiectului „SILVER Mitigating the negative effects of hail in Satu Mare county”, cod proiect ROHU102 și a cheltuielilor estimate în vederea asigurării funcționalității acestuia**

Programul INTERREG V-A România-Ungaria finanţează intervenții transfrontaliere, în vederea exploatării potențialelor și abordării provocărilor comune în județele aflate la granița dintre România și Ungaria. Proiectul intitulat SILVER propune dezvoltări în domeniul combaterii unui fenomen de risc major, cel al căderilor de grindină, prin realizarea unei reţele judeţene de atenuare a efectelor grindinei. Staţiile automate de generatoare terestre (SAGT), precum şi modulul informatic de operare a generatoarelor, elementele de bază din care se compune reţeaua judeţeană de atenuare a efectelor grindinei au fost realizate conform contractului nr. 522/2021.

Cadrul legal al desfăşurării activităților de intervenții active în atmosferă, precum şi structura și managementul entităţilor abilitate pentru aceste intervenţii active în atmosferă, în special Sistemului Național Antigrindină și de Creștere a Precipitațiilor (SNACP) sunt reglementate prin Legea nr. 173/2008, privind intervenţiile active în atmosferă și Hotărârea de Guvern nr. 601/2009, privind aprobarea Regulamentului de organizare şi funcţionare al Administraţiei Sistemului naţional antigrindină şi de creştere a precipitaţiilor, a Structurii organizatorice a Administraţiei Sistemului naţional antigrindină şi de creştere a precipitaţiilor şi a unităţilor din subordine, precum şi a Normelor metodologice de aplicare a Legii nr. 173/2008 privind intervenţiile active în atmosferă.

Conform prevederilor actelor normative citate reţeaua judeţeană realizată prin proiectul Silver va putea fi operată numai în urma integrării sale în SNACP, iar integrarea unor astfel de reţele se face ca „grupuri de combatere independente”. Conform prevederilor art. 5 din Anexa nr. 2 la H.G. nr. 601/2009 „Grupurile de combatere independente ... intră în structura Centrelor zonale de coordonare şi sunt coordonate tehnic şi operativ prin acestea.” Ca urmare, activitatea prevăzută iniţial prin proiect de a asigura mentenanţa şi operarea reţelei judeţene de atenuare a efectelor grindinei, se va putea asigura numai în urma formării şi funcţionalizării Centrului zonal de coordonare din cadrul SNACP, cu sediul în Satu Mare. SNACP îşi dezvoltă activitatea în judeţul Satu Mare şi în anul 2024 îşi creează structurile organizatorice necesare preluării inclusiv a reţelei judeţene.

 Pentru toate aspectele mai sus arătate, se impune prelungirea perioadei de implementare a proiectului până la data de 31.08.2024, având în vedere dubla obligaţie a Judeţului Satu Mare de a asigura funcţionalitatea reţelei judeţene de atenuare a efectelor grindinei, asumată prin proiectul Silver, precum şi cea de a respecta legislaţia din domeniul intervenţiilor active în atmosferă şi a preda reţeaua către SNACP. Toate acestea în urma devenirii operaţionale a structurilor relevante ale SNACP în judeţul Satu Mare. Astfel, în scopul îndeplinirii integrale a obiectivelor și indicatorilor asumați prin proiect și în vederea asigurării funcționalității proiectului, termenul de finalizare a proiectului va fi 31.08.2024, cu respectarea prevederilor OUG 36/2023 privind stabilirea cadrului general pentru închiderea programelor operaționale finanțate în perioada de programare 2014-2020.

Ca urmare este necesară asigurarea resurselor bugetare necesare contractării serviciilor de mentenanţă a reţelei judeţene de atenuare a efectelor grindinei anuale, o obligaţie oricum asumată prin proiectul Silver pentru anii următori implementării activităţilor proiectului. Astfel, se vor contracta printr-un acord-cadru multianual, serviciile de mentenanţă necesare (Servicii de dispecerat/supraveghere; Servicii de transport SAGT-uri; Servicii de transport materiale/componente; Furnizare şi stocare material activ necesar funcţionării; Furnizare componente necesare; Servicii de depanare SAGT-uri pe teren; Servicii de mentenanţă componente SAGT la sediul furnizorului; Servicii de mentenanță suport informatic, inclusiv asigurare abonament de servicii de date; Așteptare). Conform studiului pregătitor realizat înainte de depunerea proiectului Silver costurile anuale de mentenanţă se ridică la o valoare de aproximativ 500.000 lei, sumă ce va fi necesară pentru menţinerea în condiţii de funcţionare a reţelei de atenuare a efectelor grindinei pe toţi anii de existenţă a acesteia.

Având în vedere cele de mai sus,

în temeiul prevederilor art.182 alin. (4) coroborate cu cele ale art. 136 alin. (8) lit. b) din Ordonanța de urgență nr. 57/2019 privind Codul administrativ, cu modificările și completările ulterioare, **considerăm oportună și legală adoptarea proiectului de hotărâre privind aprobarea finalizării proiectului „SILVER Mitigating the negative effects of hail in Satu Mare county”, cod proiect ROHU102 și a cheltuielilor estimate în vederea asigurării funcționalității acestuia.**

 **Director executiv, Șef serviciu Managementul proiectelor,**

 **Ştern Felicia Cristina Barta Bianca Melania**

 **Responsabil financiar, Vizat juridic,**

 **Olah Carmen Tünde Klára cons. jr. Leș Lavinia Ramona**

 **Întocmit, ,**

**Jankó Szép István Tamás**

Red./Tehn. J.Sz.I.T,./Exemplare 5